
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 20Csp/12/2026 6626200715 16. 03. 2026 Mgr. Vladimír Lukáč ECLI:SK:OSLC:2026:6626200715.2
Uznesenie Okresný súd Lučenec v spore žalobcu MINIHOTOVOST, SE, so sídlom Příkop 843/4, 60 200 Brno, Česká republika, IČO: 04 355 211, právne zastúpeného JUDr. Katarínou Hegedüšovou, advokátkou, so sídlom Majerníkova 3/A, 841 05 Bratislava - mestská časť Dúbravka, IČO: 42 185 190, proti žalovanému A. B., nar. XX.XX.XXXX, trvale bytom C. XX/XX, XXX XX A., o zaplatenie 100,- Eur s prísl., takto rozhodol: I. Konanie z a s t a v u j e. II. Žalobcovi nárok na náhradu trov konania n e p r i z n á v a. odôvodnenie: 1. Dňa 11.02.2026 bola na Okresný súd Lučenec (ďalej len „súd“) podaná žaloba, ktorou sa žalobca domáhal od žalovaného zaplatenia sumy 100,- Eur s príslušenstvom. 2. Podaním doručeným súdu dňa 06.03.2026 žalobca zobral podanú žalobu späť v celom rozsahu z dôvodu uhradenia nároku žalovaným. 3. Podľa § 144 zákona č. 160/2015 Z. z. Civilný sporový poriadok (ďalej len "CSP") žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 146 ods. 1 a 2 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. Súhlas žalovaného je potrebný vždy, ak určitý spôsob usporiadania vzťahu medzi stranami vyplýva z osobitného predpisu. 6. Súd v rámci rešpektovania dispozičného oprávnenia žalobcu s predmetom konania podľa § 145 ods. 1 CSP konanie zastavil. Podľa § 146 ods. 1 CSP súd nezisťoval názor žalovaného, pretože ku späťvzatiu žaloby došlo ešte pred prvým pojednávaním. 7. Podľa § 262 ods. 1 CSP o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 8. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane.
9. Ak dôjde k zastaveniu sporového konania v dôsledku späťvzatia žaloby, súd je pri rozhodovaní o trovách konania povinný skúmať procesnú zodpovednosť na zastavení konania pri oboch procesných stranách, teda aj na strane žalobcu, aj na strane žalovaného. Zastavenie konania procesne zavinil žalovaný, ktorý až po podaní žaloby uhradil záväzok uplatnený žalobcom. Nakoľko žalobca v podaní doručenom súdu dňa 13.03.2026 uviedol, že si neuplatňuje trovy konania, súd mu nárok na náhradu trov konania nepriznal. Poučenie: Proti tomuto rozhodnutiu je prípustné podať odvolanie v lehote 15 dní odo dňa jeho doručenia prostredníctvom Okresného súdu Lučenec na Krajský súd v Banskej Bystrici, písomne vo vyhotovení trojmo. V odvolaní musí byť uvedené, ktorému súdu je určené, proti ktorému rozhodnutiu smeruje, kto ho robí - odvolateľ, ktorej veci sa týka, v akom rozsahu odvolateľ napáda rozhodnutie, z akých dôvodov sa rozhodnutie považuje za nesprávne (odvolacie dôvody), čoho sa odvolateľ domáha (odvolací návrh), odvolanie musí byť podpísané (§ 363 v spojení s § 127 CSP). Odvolanie treba predložiť v troch rovnopisoch, inak súd zhotoví kópie na trovy odvolateľa. Odvolanie možno odôvodniť (odvolacie dôvody) len tým, že: a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 ods. 1 CSP).

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2026:6626200715.2 (dáta aktuálne k 11. 11. 2026). Záväzné je znenie zverejnené súdom.




